Onwettige grondbesetters dreig media en AfriForum met petrolbomme – Pretoria.ws
By de Koker September 4, 2018
Afrikaans, Afrikaanse, Afrikaanse Nuus, Boere, crime, Gauteng, Misdaad, Nuus, Pretoria, SA-nuus, Uncategorized, ZAR	0 Comments
'n Spul onwettige grond gryppers het verteenwoordigers van AfriForum sowel 'n mediaspan Maandagoggend met petrolbomme gedreig op 'n grondeienaar se plaas net buite Pretoria. Die grond word tans onwettig beset en die plakkers het hul teengesit vir samesprekings en onderhoude met met die media.
Die stuk grond ter sprake behoort aan ene dr. Motodi Maserumule en is geleë tussen Soshanguve en Onderstepoort. Na bewering het ongeveer 150 mense verlede Maandag onwettige sinkhuise begin oprig op die grond. Volgens Cameron het die plakkers laas week baie vinnig 'n sinkhuisie met die woord "Office" op opgerig en is tans besig om erwe teen R500 stuk aan lede van die publiek te verkoop.
Cameron het ook te vertel dat Maserumule aanvanklik gesukkel het om 'n saak by die polisie te open. Met behulp van AfriForum kon hul daarin slaag om 'n saak van betreding by die polisie aanhangig maak verlede Woensdag.
"Teen verlede week Vrydag was hier seker so 30 strukture opgerig, maar oor die naweek moes hulle baie besig gewees het, want hier is nou al seker 'n honderd sinkstrukture opgerig en hier is baie meer mense," het Cameron aan die media gesê.
Die burgerregte organisasie Afriforum het 'n dringende hofbevel Vrydag bekom in die hooggeregshof in Pretoria om die onwettige plakkers te verwyder.
"Toe ons vanoggend daar kom om 'n media-onderhoud te doen, was dit aanvanklik rustig, maar toe word dit baie vinnig lelik. 'n Groep mense het op ons voertuie afgestorm; van hulle het met pangas en selfs vuurwapens gestaan en gedreig. Daar is toe aan ons gesê dat indien enige iemand hulle gaan probeer keer, hulle met petrolbomme gegooi gaan word. Toe hulle klippe begin optel om ons voertuie daarmee te gooi, het ons gery."
Volgens Cameron moet die hofbevel deur die balju aan die grondbesetters en die SAPD beteken word, waarna die polisie dan verplig sal wees om die balju by te staan om die onwettige plakkers van die grond te verwyder.
"Volgens ons kennis gaan die balju vanmiddag na die plaas toe om die hofbevel aan hulle te beteken. Die situasie is egter baie gespanne en ons is nie seker hoe die balju se aankoms die situasie vererger nie," het Cameron gesê.
Die betrokke polisiewoordvoerder het glo aan die media groep Maroela Media gesê hy is nie bewus van hierdie grondgryp nie.
Die oorspronklike berig kan gelees word op Maroela Media
AfriForum Afrikaners berig dr. Motodi Maserumule gauteng grondbesetters grondgrypers grondonteiening sonder vergoeding Onderstepoort onwettige plakkers plakkers Pretoria sinkhuise Soshanguve South Africa strukture Suid Afrika